हीर एक्सप्रेस

हीर एक्सप्रेस उमेश शुक्ल निर्देशित हिन्दी भाषा की भारतीय नाटक फ़िल्म है। फ़िल्म का निर्माण तुलिप एंटरटेनमेंट, दिविसा एंटरटेनमेंट, मैरी गो राउंड स्टुडियोज़ और क्रियेटिव स्ट्रोक्स ग्रुप ने किया। इस फ़िल्म में दिविता जुनेजा के साथ आशुतोष राणा, संजय मिश्रा, गुलशन ग्रोवर और प्रीत कामानी ने अभिनय किया है। फ़िल्म को 12 सितम्बर 2025 को सिनेमाघरों में जारी किया गया।

 कथानक 
फ़िल्म की कहानी युवा पंजाबी महिला हीर वालिया के ईर्द्ध-गिर्द्ध घुमती है जो अपनी माँ को मौत के बाद भी यादगार के रूप में आगे बढ़ाने के लिए यूनाइटेड किंगडम जाती है। यूके में वो अपनी पारिवारिक अपेक्षाओं पर खरा उतरते हुये भोजन तैयार करती है। कहानी में नई जगह में ढलने और व्यक्तिगत व सांस्कृतिक चुनौतियों से निपटने की उनकी कोशिशों को दिखाया गया है।

 कलाकार 
 दिविता जुनेजा – हीर वालिया
 आशुतोष राणा – टीजे
 संजय मिश्रा – मामा
 गुलशन ग्रोवर – मामा
 प्रीत कामानी – रोहन आहुजा उर्फ़ रोनी
 मेघना मलिक
 जावेद ख़ान अमरोही
 सराह लोकेट – ओलिविया
 बेन वाल्टन-जोन्स – मिक्की

 निर्माण 
फ़िल्म की घोषणा सन् 2025 में हुई और इसका निर्देशन उमेश शुक्ल ने किया जो फ़िल्म के एक निर्माता भी हैं। अन्य निर्माताओं में अशिष वाघ, मोहित छाबड़ा, संजय ग्रोवर के साथ सम्पदा वाघ भी हैं। फ़िल्मांकन यूनाइटेड किंगडम और कुछ भाग भारत में किया गया है।

 प्रमोचन 
हीर एक्सप्रेस 12 सितम्बर 2025 को सिनेमाघरों में जारी की गयी।
 सन्दर्भ 

 बाहरी कड़ियाँ